গত ৮ ফেব্রুয়ারি জিয়া অরফানেজ ট্রাস্ট দুর্নীতি মামলায় খালেদা জিয়াকে পাঁচ বছরের কারাদণ্ড দেন আদালত। এ ছাড়া তারেক রহমানসহ মামলার বাকি পাঁচ আসামিকে ১০ বছর করে কারাদণ্ড এবং দুই কোটি ১০ লাখ টাকা করে জরিমানা করা হয়। রায় ঘোষণার পরপরই খালেদা জিয়াকে পুরান ঢাকার নাজিমউদ্দিন রোডের কারাগারে নেওয়া হয়। প্রথমে সাধারণ বন্দী হিসেবে থাকলেও পরে আদালতের নির্দেশে ডিভিশন (প্রথম শ্রেণির বন্দীর মর্যাদা) দেওয়া হয় খালেদা জিয়াকে।